**ΑΠΟ ΤΗ ΠΡΟΕΔΡΟ ΚΑΙ ΓΡΑΜΜΑΤΕΑ ΤΗΣ ΕΦΥΚΕ ΚΑΙ ΤΑ ΛΟΙΠΑ ΜΈΛΗ ΤΟΥ ΔΣ ΚΑΙ ΤΗΣ ΕΞΕΛΕΓΚΤΙΚΗΣ ΕΠΙΤΡΟΠΗΣ (ΕΕ).**

(Σύντομη Ευχαριστήρια επιστολή για το χρόνο που πέρασε και ενημέρωση για τις νέες εκλογές της ΕΦΥΚΕ, στις 23/3/2017, για την ανάδειξη νέου ΔΣ και ΕΕ).

Αγαπητά μέλη της ΕΦΥΚΕ,

Μετά την ολοκλήρωση με επιτυχία και υπό την αιγίδα της ΕΦΥΚΕ, του πρόσφατου εορταστικού Πανελληνίου Πολυθεματικού Συνεδρίου μας, του Συνεδρίου της Επιστημονικής μας Εταιρίας, που έλαβε χώρα στο Ξενοδοχείο VALIS, στην Αγριά του Βόλου, και την έκδοση των αντιστοίχων φετεινών Πρακτικών, μέσα από τα οποία διαφαίνεται και όλο το Επιστημονικό και Εκπαιδευτικό έργο της Παιδιατρικής μας Κλινικής και εν όψει της ολοκλήρωσης 5ετίας από τις προηγούμενες διενεργηθείσες εκλογές (29/3/2012), ήρθε η στιγμή να ανακοινώσουμε την ημερομηνία διεξαγωγής νέων αρχαιρεσιών στις 23/3/2017, ημέρα Πέμπτη, στο 4ο όροφο στο Νοσοκομείο μας στις 3-5μμ, για αναδειξη νέου ΔΣ και αντιστοίχου ΕΕ, παρουσία ορισθέντος δικαστικού αντιπροσώπου.

Ως εκ τούτου, καλούμε όλα τα τακτοποιημένα οικονομικά, συνεπή και τακτικά μέλη μας, τα μέλη της ΕΦΥΚΕ και όσα πρόκειται να τακτοποιηθούν μέχρι την ημερομηνία των εκλογών, να μην ξεχάσουν να προσέλθουν για μία ακόμη φορά στις αρχαιρεσίες της Εταιρίας μας.

Κρίνουμε ότι η παρουσία όλων των μελών μας είναι απαραίτητη, προκειμένου να συνεχίσουμε ακάθεκτοι, με ζήλο και επιμονή, τις επιστημονικές, ερευνητικές, εκπαιδευτικές και Κοινωνικές όπως πάντα δραστηριότητές μας και να θέσουμε υπό την αιγίδα και τη σκέπη μας, τη σκέπη της ΕΦΥΚΕ, τα πολυθεματικά συνέδρια, σεμινάρια, Ημερίδες και λοιπές σημαντικές Επιστημονικές εκδηλώσεις, εξορμήσεις και δραστηριότητές μας!

Για περισσότερες πληροφορίες στις σχετικές αναρτημένες ανακοινώσεις μας στην ιστοσελίδα της Εταιρίας μας **(**[**www.efyke.gr**](http://www.efyke.gr)**),** όπου θα δείτε ότι σχετικό με τις Επιστημονικές και Κοινωνικές δραστηριότητές μας (φωτογραφίες, βιντεο κά), την ετήσια συνάντηση για τη κοπή της Πρωτοχρονιάτικής πίτας, επ’ ευκαιρία της οποίας προηγείται και η Γενική Συνέλευσή μας, στο τέλος της οποίας βραβεύονται οι καλύτερες Επιστημονικές εργασίες του εκάστοτε Συνεδρίου μας.

Σας ευχαριστούμε, εκ μέρους του ΔΣ

Η Πρόεδρος Η Γραμματέας

Αναστασία Αναστασίου-Κατσιαρδάνη Λίλου Σταυρούλα